钦定古今图书集成/明伦汇编/官常典/第025卷 > 斟𬩽氏
## 钦定古今图书集成/明伦汇编/官常典/第025卷 > 斟𬩽氏

夏后氏之后分封有斟𬩽氏。

按《史记夏本纪赞》：“太史公曰：‘禹为姒姓，其后分封，用
国为姓，故有斟𬩽氏、斟氏’。”

〈注〉《徐广》曰：“一云斟氏、𬩽氏。”

帝太康元岁，帝居斟𬩽畋于洛表，羿入居之。

按《竹书纪年》：“太康元年癸未，帝即位，居斟𬩽。”畋于《洛
表》：“羿入居斟𬩽。”

帝仲康元岁，帝居斟𬩽。

按《竹书纪年》：“仲康元年己丑，帝即位，居斟𬩽。”

帝仲康七岁，世子相出，依斟灌、斟𬩽。

按：《竹书纪年》：“仲康七年，陟，世子相出居商丘，依同姓
诸侯斟灌、斟𬩽。”

帝相二十七岁，浇伐斟𬩽，大战于潍，覆其舟，灭之。
按《竹书纪年》云云。

===斟灌氏　斟氏〈{{{1}}}〉
帝仲康七岁，世子相出，依斟灌、斟𬩽。

按：《竹书纪年》：“仲康七年，陟，世子相出居商丘，依同姓
诸侯斟灌、斟𬩽。”

帝仲康九岁，相居于斟灌。

按：《竹书纪年》云云。

帝相二十六岁，寒浞灭斟灌。

按《左传襄公四年》：魏绛曰：“寒浞因羿室生浇。”及豷恃
其谗慝诈伪而不德于民，使浇用师灭斟灌及斟寻
氏。

〈注〉二国夏同姓诸侯。乐安寿光县东南有灌亭。北海平寿县东南有斟亭。

按《哀公元年》，伍员曰：“昔有过浇杀斟灌以伐斟𬩽，灭
夏后相。”

〈注〉后相失国，依于“二斟”，复为浇所灭。

按《竹书纪年》：“帝相二十六年，寒浞使其子浇帅师灭
斟灌。”

〈注〉斟灌之墟，是为帝丘。

按：《通鉴前编》，帝丘，卫地。斟灌亦卫地相居。帝丘与斟
灌相近，非居于斟灌也。